OpenLLM-France/wikimedia huggingface dataset:
# Gorges (Loira Atlàntic)

Gorges (en gal·ló Gorj) és un municipi francès, situat a la regió de país del Loira, al departament de Loira Atlàntic, que històricament ha format part de la Bretanya. L'any 2006 tenia 3.420 habitants. Limita amb els municipis de Clisson al sud, Saint-Hilaire-de-Clisson, Saint-Lumine-de-Clisson, Monnières, Le Pallet i Mouzillon.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 4.500 | 430 | 814 | 825 | 1.598 | - | 1.518 | 1.680 | 1.683 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1.703 | 1.737 | 1.676 | 1.735 | - | 1.855 | 1.846 | 1.801 | 1.701 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1.635 | 1.739 | 1.722 | 1.531 | 1.594 | 1.595 | 1.360 | 1.556 | 1.671 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1.563 | 1.701 | 2.028 | 2.379 | 2.603 | 2.649 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001-2008 | Gilbert Sorin | |
| 2008- | Claude Cesbron | |
# Partit Nacional Religiós

El Partit Nacional Religiós, (hebreu: מפלגה דתית לאומית‎, Miflagà Datit Leümit), comunament conegut en Israel pel seu acrònim hebreu Mafdal (hebreu: מפד"ל‎) fou un partit polític israelià representant del sionisme religiós. Fou fundat en l'any 1956 per la fusió de Mizrahí i Ha-Poel ha-Mizrahí, dirigits per Yosef Burg i Haim-Moshe Shapira. Centrava la seva activitat principalment en la situació del judaisme en el marc de la societat israeliana. Al llarg de l'existència Mafdal ha tractat de mantenir la rellevància del judaisme en qüestions com les lleis individuals, l'educació, la cultura, i les qüestions municipals, com les prohibicions sobre la venda de menjar no-caixer (a les zones prescrites, i sovint a través d'un municipi donat), el transport i la prohibició d'activitats públiques en el Xabbat. En el moment de la seva dissolució en 2008 era el segon partit més antic del país després d'Agudat Israel, formant part de cada govern de coalició des de 1992.
Tradicionalment, havia estat un partit centrista pragmàtic, però després de la Guerra dels Sis Dies s'ha desviat cada cop més cap a la dreta, cada vegada més associat als colons israelians, però això no li va impedir caure a 6 diputats a les eleccions de 1981 dels 12 que tenia tradicionalment, degut a la competència de nous partits com Xas i Tami.
Cap al final de la seva existència formava part d'una aliança política amb la força d'extrema dreta Unió Nacional. A les eleccions legislatives d'Israel de 2006 va caure a només tres escons, el pitjor resultat electoral de la seva història. El novembre de 2008 els membres del partit van votar a favor de dissoldre el partit per unir-se al nou partit La Llar Jueva, creat per la fusió del Mafdal i la majoria de les faccions de la Unió Nacional. No obstant això, la major part de la Unió Nacional va abandonar el nou partit poc després de la seva creació.

## Referències

* ↑ «National Religious Party (Mafdal)» (en anglès). The Israel Democracy Institute.

## Enllaços externs

* Partit Nacional Religiós - Lloc web oficial
* Història del partit a la pàgina web de la Kenésset
# Llanterna Digital

Els Premis Llanterna Digital són una iniciativa de la Coordinadora de Serveis Lingüístics de Lleida, que està integrada per representants del Departament de Cultura; del Consorci per a la Normalització Lingüística, CNL de Lleida; dels serveis territorials d'Ensenyament, de Salut i de Justícia de la Generalitat de Catalunya; del Servei Lingüístic de la Universitat de Lleida; de l'Escola Oficial d'Idiomes de Lleida, i del Servei Lingüístic de Comissions Obreres.

## Referències

* ↑ «Premis Llanterna Digital». [Consulta: 31 gener 2025].

## Vegeu també

* Som Cinema
# Bengt Eriksson

Bengt Eriksson (Malung church parish, 22 de gener de 1931 - Delsbo parish, 19 de novembre de 2014) fou un esquiador suec, especialista en combinada nòrdica i saltador amb esquís, que va competir durant les dècades de 1950 i 1960.
El 1956 va prendre part en els Jocs Olímpics d'Hivern de Cortina d'Ampezzo, on va guanyar la medalla de plata en la combinada nòrdica, rere el noruec Sverre Stenersen. Quatre anys més tard, als Jocs de Squaw Valley, fou desè en la combinada nòrdica i dinovè en el salt amb esquís.
En en seu palmarès també destaquen vuit campionats nacionals de combinada nòrdica individuals entre 1953 i 1966. El 1956 va guanyar els Jocs d'esquí suecs i va competir 11 vegades als Jocs de Holmenkollen, on va guanyar 19 premis.
Com a saltador amb esquís va guanyar els campionats suecs el 1958 i el 1960 i va competir, sense sort, al Torneig dels Quatre Trampolins en dues edicions. El 1965 va rebre, junt a Arto Tiainen i Arne Larsen, la medalla Holmenkollen.

## Referències

* 1 2 3 «Olympedia – Bengt Eriksson». [Consulta: 9 març 2022].
* ↑ «Bengt Eriksson - Sveriges Olympiska Kommitté» (en suec). [Consulta: 9 març 2022].
* ↑ «ERIKSSON Bengt - Athlete Information». [Consulta: 9 març 2022].
# Markus Zberg

Markus Zberg (Altdorf, 27 de juny de 1974) va ser un ciclista suís, que fou professional entre el 1996 i el 14 d'agost de 2009. Ciclista amb bona punta de velocitat i bon corredor de clàssiques mai aconseguí grans victòries pel fet de fer feines d'equip i treballar pels seus caps de files. Les seves principals victòries són dues etapes de la Volta a Espanya de 1998. El 1999 guanyà la medalla de plata al Campionat del Món de ciclisme en ruta.
El 14 d'agost de 2009 va patir una important caiguda durant la disputa del Tour de l'Ain que li provocà diverses fractures que l'obligaren a deixar la pràctica del ciclisme professional.
És el germà dels també ciclistes Beat i Luzia Zberg.

## Palmarès

* 1993
** 1r al Gran Premi de Chiasso
* 1996
** Vencedor d'una etapa del Gran Premi Guillem Tell
* 1997
** Vencedor d'una etapa de la Volta a Polònia
* 1998
** 1r a la Berner Rundfahrt
** 1r a la Stausee-Rundfahrt Klingnau
** Vencedor de 2 etapes de la Volta a Espanya
** Vencedor d'una etapa de la Volta a Suïssa
** Vencedor d'una etapa de la Settimana Ciclistica Lombarda
* 1999
** 1r a la Milà-Torí
** Vencedor d'una etapa de la Volta a Àustria
* 2000
** Campió de Suïssa en ruta
** 1r als Sis dies de Zuric (amb Bruno Risi i Kurt Betschart)
* 2001
** 1r al Rund um den Henninger Turm
** Vencedor d'una etapa de la Tirrena-Adriàtica
* 2006
** Vencedor d'una etapa de la París-Niça
* 2008
** Campió de Suïssa en ruta

### Resultats al Tour de França

* 2000. 68è de la classificació general
* 2003. 92è de la classificació general

### Resultats a la Volta a Espanya

* 1998. 57è de la classificació general. Vencedor de 2 etapes. Porta el mallot or durant 2 etapes
* 1999. 30è de la classificació general

## Referències

* ↑ Notícia de la retirada al web de Markus Zberg (alemany), (anglès)

## Enllaços externs

* Web personal Arxivat 2007-07-27 a Wayback Machine.
* Fitxa de Markus Zberg a sitiodeciclismo.net
# Presidente Franco

Presidente Franco és un municipi i ciutat portuària fronterera del Paraguai, localitzada en el sector oriental del país, a la vora del riu Paraná, en el departament d'Alto Paraná. És coneguda com la ciutat de les Tres Fronteres i dels Salts del Monday, ja que allà, juntament amb la ciutat, hi convergeixen els territoris de Puerto Iguazú, Argentina, i Foz do Iguaçu, Brasil.
El seu nom és en honor al Dr. Manuel Franco, president del Paraguai entre el 1916-1919. Tenia 88744 habitants, segons el cens paraguaià de 2022.

## Ciutats agermanades

* Puerto Iguazú, Argentina
* Acquarossa, Suïssa (2019)

## Referències

* ↑ «Resultados Finales - Censo 2022». [Consulta: 21 agost 2024].
* ↑ «Firman acuerdo de hermandad entre Franco y ciudad de Suiza». [Consulta: 6 febrer 2019].
# Unió Laborista de Catalunya

Unió Laborista de Catalunya va ésser un partit polític constituït al juliol del 1933 a Barcelona. Defensava els interessos laborals amb ideari corporativista i cristià, i esdevingué Unión Laborista el 1934.

## Referències

* ↑ Molas, Isidre (ed.): Diccionari dels Partits Polítics de Catalunya. Segle XX. Enciclopèdia Catalana, S.A. Barcelona, març del 2000. ISBN 84-412-0466-7, plana 326.
# Fredy Glanzmann

Fredy Glanzmann (Suïssa, 16 de juliol de 1963) és un esquiador suís, ja retirat, especialista en combinada nòrdica, que va competir durant la dècada de 1980.
El 1988 va prendre part en els Jocs Olímpics d'Hivern de Calgary, on va disputar dues proves del programa de la combinada nòrdica. En la prova individual fou trenta-cinquè, mentre en la prova per equips guanyà la medalla de plata, tot formant equip amb Hippolyt Kempf i Andreas Schaad. En el seu palmarès també destaca una medalla de plata en la prova per equips al Campionat del Món d'esquí nòrdic de 1989.

## Referències

* ↑ «Olympedia – Günther Csar». [Consulta: 9 març 2022].
* ↑ «GLANZMANN Freddy - Athlete Information». [Consulta: 9 març 2022].
# Karin Thürig

Karin Thürig (Rothenburg, Suïssa 1972) és una ciclista, duatleta i triatleta suïssa, guanyadora de dues medalles olímpiques.

## Biografia

Va néixer el 4 de juliol de 1972 a la ciutat de Rothenburg, població situada al cantó de Lucerna. És germana de la també ciclista Andrea Thürig.

## Carrera esportiva
### Ciclisme

Especialista en ciclisme en ruta, tot i que també practica el ciclisme en pista, va participar, als 32 anys, en els Jocs Olímpics d'Estiu de 2004 realitzats a Atenes (Grècia), on va aconseguir guanyar la medalla de bronze en la prova contrarellotge femenina i va finalitzar cinquena en al prova de persecució en pista, guanyant així un diploma olímpic. En els Jocs Olímpics d'Estiu de 2008 realitzats a Pequín (República Popular de la Xina) aconseguí revalidar la seva medalla de bronze en la prova contrarellotge i finalitzà novena en la prova de persecució en pista.
Al llarg de la seva carrera ha aconseguit guanyar quatre medalles en el Campionat del Món de ciclisme en contrarellotge femení, dues d'elles d'or; i una medalla de bronze en el Campionat del Món de ciclisme en pista. Axí mateix ha estat set vegades campiona del seu país contrarellotge (2002, 2004-2009). L'any 2008 finalitzà segona al Gran Bucle, l'anomenat "Tour de França femení".

### Duatló/Triatló

Tres vegades campiona del seu país de duatló (2001, 2002 i 2003), ha estat vencedora de la Copa del Món de l'especialitat els anys 2001 i 2002. Així mateix fou campiona del Món de llarga distància els anys 2001 i 2002.
Especialista en la pràctica de triatlons, ha guanyat l'ironman de França (2002), Zuric (2005), Lanzarote (2006) i Mònaco (2006).

## Palmarès en ciclisme

* 2002
** Campiona de Suïssa en contrarellotge
* 2003
** 1a al Gran Premi de les Nacions
* 2004
** Medalla de bronze als Jocs Olímpics d'Atenes en contrarellotge
** Campiona del Món en contrarellotge
** Campiona de Suïssa en contrarellotge
** 1a al Chrono champenois
** Vencedora d'una etapa a la Gracia Orlová
** Vencedora d'una etapa a la Volta a Turíngia
* 2005
** Campiona del Món en contrarellotge
** Campiona de Suïssa en contrarellotge
** 1a al Souvenir Magalie Pache
** Vencedora de 2 etapes al Tour de l'Aude
* 2006
** Campiona de Suïssa en contrarellotge
** 1a al Chrono champenois
** 1a a L'hora d'or femenina (CRE)
* 2007
** Campiona de Suïssa en contrarellotge
** 1a al Chrono champenois
** 1a al Memorial Davide Fardelli
** Vencedora d'una etapa al Gran Bucle
* 2008
** Medalla de plata als Jocs Olímpics de Pequín en contrarellotge
** Campiona de Suïssa en contrarellotge
** 1a al Chrono champenois
** 1a al Memorial Davide Fardelli
** 1a a l'Open de Suède Vårgårda TTT
** Vencedora d'una etapa a la Volta a Turíngia
** Vencedora d'una etapa al Gran Bucle
* 2009
** Campiona de Suïssa en contrarellotge
** 1a al Memorial Davide Fardelli

### Resultats a la Copa del Món de ciclisme en pista

* 2003
** 1r a Ciutat del Cap, en Persecució
* 2004
** 1r a Moscou, en Persecució

## Enllaços externs

* (alemany) Portal personal Arxivat 2008-05-27 a Wayback Machine.
* (francès) www.siteducyclisme.net - Karin Thürig
# Granollers Fènix

Els Granollers Fènix són un club català de futbol americà de la ciutat de Granollers creat l'any 1990 amb el nom de Granollers Gralles. Dos anys més tard (1992) es crearen els Flippers de Lliçà de Munt, segon equip de la comarca. L'any 1995 ambdós clubs es fusionaren naixent l'actual Granollers Fènix. El club organitza dos torneigs, el Ciutat de Granollers de futbol americà i el Torneig Fira i Festes de l'Ascensió de futbol flag.

## Palmarès

* 1 Lliga catalana de futbol americà: 1996-97
* 1 Lliga espanyola de futbol americà: 1999-00
* 1 Campionat d'ascens a primera divisió: 1996-97
* 1 Copa Catalana Cadet 2006-07

## Referències

* ↑ Granollers Fènix a EsportpèdiaCat — Enciclopèdia de l'esport català
* ↑ El Granollers Fènix, subcampió cadet estatal Arxivat 2016-10-06 a Wayback Machine., Aragranollers, 20 de juny de 2016
* ↑ El Granollers Fènix es juga la Copa Catalana Open flag Arxivat 2016-10-06 a Wayback Machine., aravalles, 11 de desembre de 2015

## Enllaços externs

* Web oficial
* Granollers Fenix a facebook
# Águas Santas

Águas Santas és una població i parròquia portuguesa situada al municipi de Maia. La població el 2011 era de 27.470 habitants, in an area of 8.23 km$^2$, en una superfície de 8,23 km $^2$, que la converteix en una de les ciutats més densament poblades del districte de Porto. Es troba a uns 3,5 quilòmetres al nord de la ciutat de Porto, prop del riu Leça.

## Història

Les primeres referències a Águas Santas es troben en un document que data de l'any 1120, on el papa Calixt II esmenta el monestir d'Aquis Sanctis.
L'origen de la parròquia d'Águas Santas és anterior a la formació de la nació, i fins i tot hi ha traces de la seva existència d'ençà el segle VI. Tanmateix, el document més antic conegut data de 1405, i els registres de 1120 inclouen una referència a Sancta Marya Aquis Sanctis en una carta donada per la ciutat de Porto al bisbe Hugo.
Diu la llegenda que la mare superiora d'un convent, en sentir com s'acostaven dels romans, va amagar la imatge de la Mare de Déu prop d'una font; quan la va descobrir, va veure la imatge de la Mare de Déu plorant. Quan la gent va saber la notícia, la va anomenar la Font de l'Aigua Santa. Més tard, prop de la font s'hi va construir l'església del Convent d'Águas Santas. Aquesta seria la història del nom de la parròquia.
Va ser un guardó important de l'Orde de l'Hospital de Sant Joan de Jerusalem, Rodes i Malta, o simplement l'Orde de Malta, com és més conegut avui. Per aquest motiu, la creu de l'Ordre de Malta està inclosa a l'escut municipal.
La seu de la parròquia, el poble d'Águas Santas, va ser promoguda a ciutat l'any 1986.

## Persones notables

* Rui Tiago Dantas da Silva (n. 1994), porter de futbol.

## Vegeu també

* Associação Atlética de Águas Santas - l'equip professional local d'handbol
* Cerealis - un productor d'aliments portuguès amb seu a Águas Santas

## Referències

* ↑ Instituto Nacional de Estatística
* ↑ "Áreas das freguesias, concelhos, distritos e país"
* ↑ (portuguès) Coelho, M.J.P., "A Igreja de Águas Santas - Contribuição para o Estudo da História e Cronologia da sua Construção"
# Bosc de Karura

El bosc de Karura és un bosc urbà de Nairobi, la capital de Kenya. El bosc es va publicar l'any 1932 i és gestionat pel Servei Forestal de Kenya juntament amb l'Associació Forestal Comunitària dels Amics del Bosc de Karura.
El bosc de Karura té 1,041 hectàrees (2,570 acres) i consta de tres parts separades per les carreteres de Limuru i Kiambu. La part central gran és aproximadament 710 hectàrees (1,800 acres); la part de Sigria cap a l'oest és aproximadament 250 hectàrees (620 acres). La part a l'est de la carretera de Kiambu s'ha dessignat per a prioritats nacionals especials. El bosc acull unes 200 espècies d'ocells, així com antílops, Duiquers de Harvey, porcs espins, esquirols, llebres, ratpenats de la fruita i diversos rèptils i papallones.
Per la seva proximitat a una ciutat en creixement, en ocasions s'ha plantejat reduir el bosc per urbanitzar algunes parts. No obstant, aquestos plans han generat polèmiques amb els conservacionistes. A finals de la dècada de 1990 es van definir projectes d'habitatges que haurien extirpat porcions del bosc. Els conservacionistes, liderats per Wangari Maathai, líder del Moviment del Cinturó Verd que més tard va ser nominar al Premi Nobel de la Pau, van dur a terme una campanya molt publicitada per salvar el bosc. El bosc de Karura també es va convertir en un símbol contra els polèmics acaparaments de terres a Kenya.

## Referències

* ↑ UNEP: Kenya, Atlas of our changing environment – Chapter 5 Arxivat 15 February 2009 at the Library of Congress Page 158
* ↑ Kenya Forest Service: Securing Karura Forests Arxivat 26 July 2011 a Wayback Machine.
* ↑ «Karura Forest » Secure, Safe, Serene». Arxivat de l'original el 31 May 2012. [Consulta: 4 maig 2012].
* ↑ BBC News, 16 August 2010: Unprecedented move Arxivat 7 June 2014 at Archive.is
# Jon Snersrud

Jon Snersrud (Flå, 1 d'octubre de 1902 - Tinn, 10 d'agost de 1986) va ser un esquiador noruec, especialista en combinada nòrdica, que va competir durant la dècada de 1920.
El 1928 va prendre part en els Jocs Olímpics de Sankt Moritz, on guanyà la medalla de bronze en la prova de la combinada nòrdica.

## Referències

* ↑ «Jon Snersrud Olympic Results». sports-reference.com. Arxivat de l'original el 21 de gener 2011. [Consulta: 13 febrer 2017].
# CV-366

La CV-366, també coneguda com a Accés Est de Torrent, és una carretera autonòmica valenciana que inicia el seu recorregut a la CV-33 i finalitza a la població de Torrent. La carretera és competència de la Generalitat Valenciana.

## Nomenclatura

La CV-366 pertany a la xarxa de carreteres de la Generalitat Valenciana. El seu nom ve de la CV (que indica que és una carretera autonòmica de la Comunitat Valenciana) i el 366, és el número que rep aquesta carretera, segons l'ordre de nomenclatures de les carreteres de la Comunitat Valenciana.

## Història

Anteriorment, la CV-366 formava part de la CV-36 Autovia de Torrent, però després de prolongar la CV-36 fins a connectar-la amb l'Autovia del Mediterrani, el tram d'accés a Torrent que tenia aquesta autovia ha estat reanomenada com a CV-366.

## Traçat

La CV-366 comença el seu recorregut a l'enllaç amb el Distribuïdor Comarcal Sud CV-33, que comunica Torrent amb Albal i la V-31, i es dirigeix en direcció oest cap al nucli urbà de Torrent, on acaba el seu recorregut.

## Vegeu també

* Llista de carreteres del País Valencià
# Kenji Ogiwara

Kenji Ogiwara (en japonès: 荻原 健司) (Kasatsu, Japó 1969) és un esquiador alpí, especialista en combinada nòrdica, que destacà a la dècada del 1990.

## Biografia

Va néixer el 20 de desembre de 1969 a la ciutat de Kusatsu, situada a la Prefectura de Gunma de l'illa de Honshu. És germà bessó del també especialista en combinad nòrdica Tsugiharu Ogiwara.

## Carrera esportiva

Va participar en els Jocs Olímpics d'Hivern de 1992 realitzats a Albertville (França), on aconseguí guanyar la medalla d'or en la prova per equips de combinada nòrdica i finalitzà setè en la prova individual. En els Jocs Olímpics d'Hivern de 1994 realitzats a Lillehammer (Noruega) aconseguí revalidar d'or en la prova per equips i finalitzà quart en la prova individual. En els Jocs Olímpics d'Hivern de 1998 realitzats a Nagano (Japó) fou l'encarregat de realitzar el Jurament olímpic per part dels atletes en la cerimònia d'obertura dels Jocs, finalitzant així mateix quart en la prova individual i cinquè en la prova per equips. En els Jocs Olímpics d'Hivern de 2002 realitzats a Salt Lake City (Estats Units) finalitzà vuitè en la prova per equips, onzè en la prova individual i 33è en la prova d'esprint.
Al llarg de la seva carrera aconseguí guanyar cinc medalles en al Campionat del Món d'esquí nòrdic: dues medalla d'or en la prova de 15 km. individual (1993, 1997) i equips (1993 i 1995), a més de guanyar una medalla de bronze en els 7,5 km. esprint (1999).

## Referències

* 1 2 «Olympedia – Kenji Ogiwara». [Consulta: 11 desembre 2021].
* ↑ «長野市長に荻原健司氏が初当選 草津出身、五輪で金 | 上毛新聞社のニュースサイト» (en japonès). [Consulta: 11 desembre 2021].

## Enllaços externs

* (anglès) www.fis-ski.com - Kenji Ogiwara Arxivat 2012-11-04 a Wayback Machine.
# Oscar Plattner

Oscar Plattner (Tschappina, Suïssa, 17 de febrer de 1922 - Zúric, 21 d'agost de 2002) va ser un ciclista suís professional del 1947 al 1965. Es va especialitzar en el ciclisme en pista. Va aconseguir dos Campionats del Món de Velocitat i vuit victòries en curses de sis dies.

## Palmarès

* 1944
** Campió de Suïssa de Velocitat amateur
* 1945
** Campió de Suïssa de Velocitat amateur
* 1946
** Campió del món de velocitat amateur
** Campió de Suïssa de Velocitat amateur
* 1947
** Campió de Suïssa de Velocitat
* 1948
** 1r a la Zuric-Lausana
** Campió de Suïssa de Velocitat
* 1949
** Campió de Suïssa de Velocitat
* 1950
** 1r al Tour del Nord-oest
** Campió de Suïssa de Velocitat
* 1951
** Campió de Suïssa de Velocitat
** 1r als Sis dies de Copenhaguen (amb Kay Werner Nielsen)
* 1952
** Campió del món de velocitat
** Campió de Suïssa de Velocitat
* 1953
** Campió de Suïssa de Velocitat
** 1r al Gran Premi de París
** 1r als Sis dies de Hannover (amb Hans Preiskeit)
** 1r als Sis dies d'Anvers (amb Achiel Bruneel)
* 1954
** Campió de Suïssa de Velocitat
* 1955
** Campió de Suïssa de Velocitat
* 1956
** 1r als Sis dies de París (amb Walter Bucher i Jean Roth)
** 1r als Sis dies d'Aarhus (amb Fritz Pfenninger)
* 1958
** Campió de Suïssa de Velocitat
** Campió de Suïssa de Madison (amb Walter Bucher)
* 1959
** Campió de Suïssa de Madison (amb Walter Bucher)
* 1960
** Campió de Suïssa de Velocitat
* 1961
** Campió de Suïssa de Velocitat
** 1r als Sis dies de Madrid (amb Armin von Büren)
** 1r als Sis dies de Nova York (amb Armin von Büren)
* 1962
** Campió de Suïssa de Velocitat
** 1r als Sis dies d'Anvers (amb Peter Post i Rik Van Looy)
* 1963
** Campió de Suïssa de Velocitat
* 1964
** Campió de Suïssa de Velocitat

## Enllaços externs

* Fitxa a sitiodeciclismo.net
* Fitxa a cyclebase.nl Arxivat 2014-03-25 a Wayback Machine.
* Fitxa a museociclismo.it